
JOANNE  GORDON,  Auctohe. 


PRO(EMIUM. 

Omnium  potestatum,  quibus  prseditum  est  cor- 
pus  humanum,  neque  majoris  momenti,  neque  at- 
tentione  medicorum  digniores  sunt  ullas,  quam 
Conservationis  et  Reparationis. 

Quarum  actio  non  interrupta,  et  in  omnes  sani 
corporis  functiones  vis,  nutritione  ipsa  evidentissi- 

me  et  semper  nobis  apparent.  Per  concoctionem, 
partes  quas  nutriunt,  a  cibo  in  ventriculum  recepto 
sejunguntur ;  quas  res  ita  preparatee  in  fluida  per 
absorptionem  digeruntur,  et  ibi  spirandi  et  secer- 
nendi  functionibus  varie  mutatse  ac  decompositae, 
per  circulationem  partibus  cunctis  machina:  anima- 
lis  sustinendis  recte  applicantur.  Harum  omnium 
functionum  animalium  effectus  ultimi,  quantum 
principio  conservationis  et  reparationis  inserviant, 
satis  superque  ostendunt.  Sed  quam  efficax  hoc 
principium  sit,  asque  et  in  progressu  morborum 
et  corporum  sanatione  conspicuum  est.  Inter 
medicos  omnium  temporum  corpus  animale  mor- 
bos  summovendi  quibusdam  viribus  frui  constitit. 
Hoc  est  vis  Naturae  ea  Medicatrix  tam  a  scholis 
medecinse  celebrata ;  autocrateia  ea,  cujus  cona- 
tibus  salutiferis,  quidam  tantum  confisi  sunt,  et 
quse  iisdem  tantse  sapienti^  et  prudentis  visa  est, 
ut  ex  ea  sibi  quandam  salutis  Deam,  Archaeum, 
Hygeiam  invisibilem  finxerint :  "  Hecc  sola  ad 
multos  morbos  sanandos  sufficit,  in  omnibus  fere 
juvat        Preecipue  autem  in  partibus  quas  casus 


*  GnEGORY.  Conspect.  Medecina;, 

aut  morbus  dissociarint  aut  delerint,  iterum  con- 
jungendis  et  omnino  renovandis,  vires  illas  insitae 
sese  manifestant.  "  His  naturae  viribus  vulnera 
sanantur,  sanguinis  fluxus  compescitur,  ossa  dif- 
fracta  coalescunt  *.'*  Quomodo  natura  efliciat 
ut  partes  dissociatae  aut  deletae  reficiantur,  inves- 
tigandum  hic  nobis  tantum  proponimus. 

Potestas  reparationis  non  corpori  humano  pro- 
pria,  sed  quidem  huic  cum  rebus  ceteris  animatis 
communis  est.  Cetera  animalia  spectantibus, 
plura  et  majora,  quam  quae  corpus  humanum  hac- 
tenus  unquam  ostendit,  vel  fortasse,  ostendere 
potest,  exempla  reproductionis  sese  obtulerunt. 

Polypi  mille  in  partes  dissecti,  singulae  partes 
vivunt,  crescunt,  et  singula  animalia  ejusdem  ge- 
neris  perfecta  fiunt,  quasi  unaquseque  particula 
unde  componitur  hoc  animal,  in  se  organa  vitae 
necessaria  contineret,  et  per  se  vivere  posset. 
Trembley,  vir  ingeniosus,  qui  primus  hanc  rem 
pene  incredibilem  compererit,  de  naturae  studio- 
sis  optime  meritus  est,  et  qui  primus  omnium 
physiologis  horum  animantium  reproductionis  vi- 


*  Gregory,  Conspect.  Mcdicinj.e, 

res  mirabiles  protulerit.  Ille,  quae  sit  horum  figu- 
ray  structura,  motus,  nutritus  accuratissime  scrip- 
sk.  Quia  polypis  marinis  sint  persimiles,  et  non 
nisi  in  aqua  fluviatili  inveniantur,  Reaumur  eos 
polypes  d*eau  douce  appellavit.  His  insectis  in  mini- 
mas  partes,  et  quam  maxime  varie  divisis,  Trem- 
BLEY  dixit  *,  "  Que  toutes  les  parties  de  ces  ani- 
maux  deviennent  chaucune  des  animaux  parfaits 
au  moien  d*une  reproduction  tres  sensible  de  ce 
qui  manquoit  pour  faire  un  polype  complet.** 

Qua  re  cognita,  celeberrimis  viris  continentis, 
qui  rebus  naturalibus  studebant,  hanc  investigan- 
di  animus  accessit.  Sed  horum  quisquam  huic 
rei  investigandas  nec  acrius,  nec  felicius  sese  de- 
didit,  quam  Bonnet.  Hic  philosophus  verus,  ut 
insecta  aquatica,  quae  structuree  magis  complicatas 


*  Vid.  Memoires  sur  les  Polypes,  p.  4.  Quanti  hoc 
opusculura  estimare  oporteat,  ex  vcrbis  Bonnet  judicetur  : 
"  Je  ne  scais  ce  que  je  dois  y'admirer  le  plus,  de  merveilles 
qu'il  renferme,  ou  de  la  sagesse  avec  la-quelle  il  est  ccrit. 
Je  le  proposerai,  avec  confiance,  aux  naturalislos,  comme  lc 
meilleur  modelc  qu'ils  puisscnt  suivre,  ct  comme  unc  logique 
ou  ils  doivent  ctudier,  l'art  trop  pcu  connu  cncorc  dc  se  con- 
duire  dans  la  recherche  des  vcrites  de  la  nature."  Consid. 
sur  les  Corps  Organ. 

slnt,  et  inter  animalia  polypis  superiora,  cognos- 
ceret,  operam  dedit ;  et  cito,  qui  viribus  repro- 
ductionis  polypum  retulit,  vermem  quendam  in- 
venit.  Animal  medium  transverse  divisit.  Sep- 
tem  diebus  praeteritis  parti  posteriori  ejus  caput, 
anteriori  caudam  esse  miratus  est.  Utraque  pars 
perfectus  magnitudirie  divisi  vermis  erat.  Hoc 
eventu  elatus  et  plus  discendi  cupidus,  alium  ver- 
mem  in  partes  viginti  sex  divisit.  Brevi  tempore 
caudam  caput,  caput  cauda,  utraque  ceteras  partes 
acquisiverunt.  Bonnet  optime  structuram  hujus 
vermis  et  quatuor  iisdem  viribus  repertorum  de- 
scripsit  *.  In  his,  os,  ventriculum,  intestina,  si- 
tum  arteriae  magnas,  dilatationem  ejusque  con- 
tractionem  regularem,  cum  circulationis  cursu 
singulari  ex  cauda  scilicet  caput  versus  facile 
cernere  potuit.  Progressum  et  varietates  repro- 
ductionis  in  vermibus  specie  diversis  interdum  vi- 
sas  sigillatim  notavit.  Aliis  partium  divisarum 
bina  capita,  aliis  binae  caudse,  aliis  autem  cauda 
capitis  vice  fuitj  tamen  primae  speciei  partem 


Traite  crinscclolbgip,  "\"ol.  II. 

reproductam  semper  dimotae  similem,  et  earun- 
dem  functionum  potentem,  ordinem,  structuram, 
figuram,  positum,  motus  externos  atque  internos 
utrique  omnia  denique  eadem  esse  dicit  *. 

Postea  similibus  experimentis  vermem  terres- 
tremvulgarem  subjiceruntREAUMUR  et  Bonnet, 
unde  partes  ejus  sectas  quoque  animalia  perfecta 
fieri  posse  constat ;  ceterum  partes  ejus  amissas, 
praecipue  caput,  reproductu  multo  difficiliores 
quam  vermis  aquatici  supra  descripti  f. 

Trembley  cujusdam  insectorum,  nomine  mille- 
pied  a  dard,  saspissime  polypi  brachiis  implicati, 
et  ab  eodem  devorati,  mentionem  facit.  Reau- 
MUR  se  ssepe  singula  horum  insectorum  in  binas 
partes  divisisse,  et  incrementem  partium  divisa- 
rum  non  sme  voluptate  spectavisse,  quarum  utram- 
que  haud  raro  decem  diebus  minus  animal  per- 
fectum  devenisse  refert  t. 


*  Consid.  sur  les  Corps  Organ,  VoL  II.  p.  30. 

t  Reaumur.  Mem.  pour  servir  a  rHistoire  des  Inscctes, 
Vol.  VI.  Prcf.  p.  64.    BoNNET.  Consid.  sur  lcs  Corps  Or- 
gan.  Vol.  II.  p.  4. 
I  L,  c.  p.  59. 

Multo  ante  rem  a  Trembley  compertam,  ac- 
colse  maris  locustis  marinis  et  cancris,  brachia  et 
chelas  casu  vel  consilio  diruptas,  reproducendi  fa- 
cultatem  inesse  noverunt.  Sed  ante  Reaumur 
physiologos,  ut  hoc  experimentis  confirmarent, 
conatos  esse  non  pro  certo  habemus  f.  Cujus  ex- 
perimenta  clare  ostendunt  suffici  in  locum  totius 
vel  partis  brachii  locustse  a  corpore  separati,  no- 
vam  partem  priorem  referentem.  Membro  vel 
parte  ejus  direpta  membrana  tenuis  subrubra 
vulneri  obducitur.  Quinque  diebus  praeteritis 
haec  membrana  convexa  fit,  qua  convexitate  paul- 
latim  increscente,  pars  formam  conicam  assumit. 
Ut  amnion  et  chorion,  faetum ;  sic  haec  pars  co- 
nica  protrusa  primo  mollis,  rudimenta  futuri  bra- 
chii  membrana  operti,  continet.  Sed  parte  indies 
aeque  magnitudine  ac  firmitate  aucta,  membrana 
ei  obducta,.  tandem  dirumpitur,  et  novum  bra- 
chium  priori  omnino,  nisi  magnitudine,  simile, 
musculis  et  articulis  propriis  instructum  sese  vi- 
sui  offert.    Fere  processus  hic  duobus  et  quadra- 


t  Memoir.  de  TAcad.  Roy.  dcs  Sciences,  1712. 

ginta  diebus  peractus  est.  Tunc  temporis  Reau- 
MUR  parvula  crura  et  cornua  hujus  animalis  eodem 
modo  reproduci  invenit. 

Multis  exemplis  partium  animalium  reproduc- 
tarum  a  Trembley,  Bonnet,  et  Reaumur,  in 
medium  prolatis,  quo  datum  sit  philosophis  ceteris 
Gallorum  aliquid  dubitationis  de  capite  cochleae 
reproducto,  valde  miremur,  Meo  judicio  nulla  res 
naturalis  melius  hac  ill.  Spallanzani  comperta 
est.  Quod  tamen verum  esse  negaverunt Cotte  *, 
Adanson t,  Bomare  |.  Experimenta,  unde  con- 
trarie  opinantur,  nec  eodem  modo  ac  illa  Spalan- 
ZANi  facta  esse,  nec  ea  solertia  atque  cura,  sine 
quibus  fallacia  sint  oportet,  quis  non  vidit  ? 

Caput  cochlese,  quam  fere  creditum,  multo- 
plus  complicatum  est.  Huic  et  superioribus  ani- 
malibus  cerebrum  in  duas  partes  divisum  est,  ab 
cujus  ima  parte  derivantur  nervi  praecipui.  Cor- 
nibus  adsunt  musculi  a  quibus  et  protrahuntur  et 
contrahuntur,  et  nervi  cum  cerebro  communican- 


4 

«  Journal  de  Scav.  1770. 

t  Spallanzani.  Tracts  on  aniraals  ancl  vegetables, 

p.  3G2. 

X  Journal  de  Scav.  1.  c. 

tes.  In  utroque  apice  majorum  cornuum  sunt 
oculi  ex  binis  tunicis  et  ternis  humoribus  aquoso 
scilicet,  chrystallino  et  vitreo  compositi.  Imo  ca- 
pitis  est  os,  labiis,  dentibus,  lingua,  palato  praedi- 
tum  *.  Experimentis  Spallanzani  et  Bonnet 
totum  hoc  organum  vel  partem  ejus  ademptampaul- 
latim  redintegrari  ostenderunt.  '  Seposui,'  dixit 
BoNNhT,  '  omnia  capita  separata,  sigillatim  ob- 
servavi ;  cornua  majora  cum  oculis,  minora,  os, 
labia,  &c.  Deinde  nova  cornua  protrudi,  ocu- 
los  cornuum,  nervum  opticum,  os,  labia,  dentes, 
earundem  de  novo  formari  quarum  cochlearum 
capita  seposueram,  vidif.*  Experimentis  repe- 
titis,  quae  de  suis  Spallanzani  concluserat, 
confirmaverunt  Lavoisi£r|,  Sch^i-fer  §,  Se- 

NEBIER  II,    et  MURRAY  MuLLER  qUOqUC 


*  Spallanzani,  Essay  on  Animal  Reproductions,  p  49« 
BoNNET,  Palingenisie  Philosophique  Vol.  1,  p.  334. 
Paper  in  8pallanzani's  Tracts,  p.  J30. 

f  Letter  to  M.  Atlanson,  Spallanzam's  Tracts,  p.  281. 

X  Journal  de  Scav.  1770. 

§  Versuche  mit  Schnecken. 

II  Lite  ot  Spallanzani,  prefixed  to  his  Mem.  on  Respira-- 
tion,  p.  11. 
H  MuHRAY.    Opuscula,  VoL  L  p.  834. 

in  suo  opusculo  novo,  multaque  scientia  repleto, 
Historia  •uermimi  dicto,  non  solum  de  capitibus 
cochleae  ac  limacis  reproductis,  sed  etiam  de  illis 
per  sectionem  multiplicatis,  hydra  nempe  vel 
polypo,  a  Trembley  ;  naide  proboscidea  vel 
niille-pied  a*Dard^  a  Reaumur;  lumbricis  ter- 
restri  et  variegato,  vel  ver  de  terre  et  ver  d^Eau 
douce,  a  Bonnet,  descriptis,  nos  certiores  fecit. 

Ultima  etsi  non  minus  mira  reproductionis  ex- 
empla  mihi,  ut  opinor,  non  pretereunda,  caudae 
crurumque  lacertte,  ranae,  stellionis  vel  salaman- 
drce  aquaticae  sunt.  Hasc  quoque  cel.  Pavia^  Pro- 
fessor  memorias  tradidit.  Omnium  stellio  notatu 
dignissimus  est,  de  quo  verbis  Spallanzani  ip- 
sius  utar.  '  Quocunque  loco  crura  stellionis  amo- 
veantur,  regeneratio  sequeprocedit,  asque  an  unum 
an  quatuor,  an  uno  vel  diversis  temporibus  sepa- 
rata  sint.  Reproductio  incepta  cono  similis,  et 
nihil  aliud  est,  nisi  crus  involutum.  Primo  conus 
gelatum  refert,  et  sensibilis  admodum  est;  etsi 
novum  crus  adhuc  minimum,  tamen  artus  viden- 
tur,  et  iis  salamandra  haud  multo  post  utitur.  His 
dissectis  nova  iterum  crescunt,  et  hoc  aliquoties. 
Verum  enimvero  salamandris  adhuc  tenerrimis, 
cum  reproductio  celerrime  fiat,  tres  menses  repro- 

duci  quaterna  crura  sexies,  caudam  toties  inve- 
ni.    Idem  de  maxillis  amputatis  dici  potest." 

Cur  non  his  credere  etsi  vulgo  cognitis  dissi- 
milia  sint  ?  Nonne  physiologo,  cujus  scripta  per- 
scrutatio  severa  probavit,  et  veritati  dedito,  fides 
habenda?  invitati  a  Spallanzani,  experimenta 
ejus,  sicut  BoNNET,  repetamus,  certi,  ut  eidem 
curse  ac  diligentise  eadem  felicitas  adfuerit. 

Quod  his  animantibus  supra  memoratis,  et  sane 
CcEteris  omnibus  quae  vita  fruuntur,  quodammodo 
etiam  humano  generi  evenit.  Et  de  hoc  quippe 
quod  nostra  maxime  interest,  hic  latius  disserere 
animus  fert. 

Cum  quam  evidentes  vulnerum  sintinter  sanan- 
dum  mutationes,  et  quam  eas  observare  sit  oppor- 
tunum,  earum  causas  jamdudum  compertas  esse, 
et  sanandi  scientiam  peditentim  perfectam,  facile 
crediderimus.  Hac  in  re  autem  multum  fallimur. 
Hanc  rem  chirurgi  antiqui  nunquam,  ut  videtur, 
accurate  investigare  conati  sunt,  et  de  ea  scripto- 
res  nostrum  temporum  multum  hallucinati.  Pri- 
mus  omnium  vir  ingenio  praeclarus  Hunter  rem 
cura,  diligentia,  labore,  ac  fere  solius  studio  illus- 
travit,  in  doctrinam  geque  lucidam  ac  veram  erex- 

it,  et  fortasse  Hodiernae  chirurgias  principia  con- 
stituit. 

De  his  tribus  rebus  praesertim  scripturus  sum. 

Origine  materise,  qua  impleantur  vulnera.  Ma- 
teriae  hujus  natura  et  vasculis.  Similitudine  hu- 
jus  cum  partibus  unde  producta,  vel  potestate 
munerum  earum  fungendorum. 


DE  INFLAMMATIONE. 


Inflammatio  primus  sanandi  gradus  est,  in  vul- 
neribus  sanandis  primarie  agens.  Haec  est  ejus 
benignissima  et  dignissima  etsi  rarissima  accepta- 
tio.  Inflammatio  ita  intellecta,  est  .ea  actio  salu- 
taris,  qua  natura  materiam  praeparat,  unde  partes 
separatas  iterum  conjungantur,  etamissae  refician- 
tur.  Inflammatio,  ut  morbus,  varia  admodum  est 
prout  habitus  et  partis  aff^ectae  sti'uctura.  Ut  in 
vulnerum  sanatione  primarie  agens  duos  duntaxat 

modos  assumit,  quos  fine  eorum  spectato,  Hun- 
TER  adhaswam  et  suppurativam  inflammationem 
appellavit.  Quarum  utramque  separatim,  dein- 
de  quibus  rebus  inter  se  difFerant,  explicabimus. 

Praecipuae  notae  Inflamationis  Adbasiva,  et  ef- 
fectus  ultimi  ex  signis  tegumentorum  vulneris  sim- 
plicis,  cujus  labia  arte  coeunt,  optime  sunt  judi- 
candse.  Injuriam  sanguis  effusus  sequitur,  gra- 
datim  tamen  cessurus.  Labia  rubescunt,  tumes- 
cunt,  cum  calore,  tensione,  dolore.  Humor  trans- 
parens  et  gelatum  referens,  extremis  vasis  inflam- 
matis  effunditur,  qui  tenuiter  vulnus  obducitur,  et 
ejusdem  latera  conglutinat.  Inflammationem  ex- 
cipiunt  cicatrix,  et  conjunctio  perfecta. 

■Gelatum  hujus  conjunctionis  vinculum,  plerum- 
que  si  non  totum  lympha  coagulata  esse  videtur. 
Haec  lympha  saepe  venis  inflammatis  intus  adhae- 
retur,  quo  non  solum  tenacitatem  ejus  sed  coagu- 
lationem  subitam  ostendit,  nam  effusam  liquidam 
sanguis  auferret  *.  Quae  tenacitas  et  coagulatio 
subita,  lymphge,  ut  apparet,  per  vasa  inflammata 
transeunti,  acceditur.  Sed  quomodo  hoc  fiat, 
ignari  sumus. 


*  Huiiler. 

Materiam,  qua  partes  divisae  iterum  conjungun- 
tur  ex  sanguine  coacto  consistere  posse,  et  hoc 
haud  raro  fieri,  plerique  crediderunt,  etHuNTER 
strenue  et  constanter  affirmat.  Contra  quam  opi- 
nionem  multas  res  pugnant.  Fere  chirurgi  coagu- 
lum  sanguinis  ante  eluendum,  quam  latera  vulne- 
ris  committenda  assidue  curant ;  quia  ut  corpus 
externum  mole  sua  ne  partes  inter  se  adhaereant 
impedit.  Lympha  coagulata  interdum  coagulum 
sanguinis  circumdatur,  et  partim  vasa  sanguifera 
habere  videtur,  sed  ea  pars  sola,  cui  exudatio  in- 
flammatoria  est, talia  vasa habet  j  et  sanguis  in  quam- 
cunque  corporis  partem  effusus  nunquam  vasa  san- 
guiferahabet,nisiibilymphacoagulanscircumfluxa 
sit.  Sanguis  extremitates  ossis fracti circumfusus , ut 
partes  iterum  coalescant,  efficere  nequit.  Fere  in- 
flammatioinjuriamsubsequiturj  lympha  coagulans 
nidus  ossis  futura  effunditur ;  ex  ea  parte  sangui- 
nis  coacti,  cui  exudatio  inflammatoria  admixta 
est,  hic  nidus  partim  constet,  reliqua  autem  paul- 
latim  evanescit.  Cum  sanguis  ex  arteria  divisa 
emissus  ultro  cessat,  hoc  in  prtcsentia,  cuneolo 
quasi  sanguinis  intra  vasis  os  formato  evenit ;  cui 
autem  soli  contra  hgemorrhagiam  natura  nunquam 

confidit ;  lympha  coagulans  cuneolum  sanguinis 
circumfunditur,  qua  lympha  vasis  plurimis  orna- 
ta,  coagulum  sanguinis  paullatim  absorbetur,  et 
latera  vasis  divisi  firme  coalescunt  *.  Hinc  con- 
cludere  Hcet  lympham  coagulantem,  sicut  in  san- 
guine,  nunquam  vinculum  partium  divisarum  esse 
habendam  ;  et  vasa  inflammata  quodammodo  huic 
ejus  muneri  necessaria  esse. 

Vasa  sanguifera  ex  vulneris  lateribus  in  mate- 
riam  adhresivam  exudatam,  per  ramulos  innume- 
ros  extenduntur.  Adhuc  usque  vasorum  illorum 
origini  considerandse  opera  minime  data.  Quam 
rem  Hunter  conjecturis  solis,  ut  ita  dicam,  per- 
secutus  est.    Opiniones  ejus  hoc  satis  ostendunt. 

Primo,  Hunter  vasa  tempore  injuriae  acceptse 
divisa  in  coagulum  ipsum  prolongari  posse  ducit. 
Etiamsi  hoc  quendam  ad  modum  evenerit,  tamen 
per  ea  vasa  sola  circulationem  partis  novae  postea 
fieri,  nulio  pacto  sequitur ;  contra  ea,  extremita- 
tem  singulorum  vasorum  haud  multo  post  h^- 
morrhagiam  finitam,  cuneolis  singulis  lymphcE  co- 
agulantis  impleri,  et  ita  cum  vena  propria  minime 


*■  Tliomson.    PriElectioijes  Cliirurgica!. 


Xvi       DE  VULNERE  NATUR-flS  SANANDO. 


inosculari  posse  memoria  tenentibus  sane  impro- 
babile  erit.  Hunter  deinceps  dicit, "  That  where 
an  extravasation  of  coagulable  lymph  has  taken 
place  between  two  surfaces  only  contiguous,  there 
it  may  be  the  exhaling  vessels  of  those  surfaces 
which  now  become  the  vessels  of  the  part."  E- 
tiamnum  capillaria  venosa  circulationi  perfectae 
coaguli  necessaria  sunt ;  et  cur  exhalantia  priora 
non  nunc  eodem  munere  fungantur,  et  non  parti 
novas  vascula  exhalantia  sint,  credendi  causa  abest. 
Sed  de  conjectura  sequenti  quid  opinaremur  ?  coa- 
gulis,  nempe  potestatem  sanguinis  rubri,  et  vaso- 
rum  formandorum  etiam  sine  circulatione  com- 
muni  inesse.    "  In  a  vast  number  of  instances," 
dicit  ille,  "  I  have  observed,  that  in  the  substance 
of  the  extravasation,  there  were  a  great  many  spots 
of  red  blood,  which  gave  it  a  mottled  appearance ; 
and  when  I  compare  these  with  the  progress  of 
vascularity  in  the  membranes  of  the  chick,  where 
one  can  perceive  a  zone  of  specks  beyond  the  sur- 
face  of  regular  vessels  close  to  the  chick  similar 
to  the  above  extravasation,  and  which  in  a  few 
hours  become  vascular,  I  conceive  that  these  parts 
have  a  power  of  forming  vessels  within  themselves, 

all  of  them  acting  on  the  same  principle."  Sed 
huic  assentiri  nullo  modo  nobis  placet,  quoniam 
rem  aliter  et  probabilius  explicare  possumus.  Ma- 
culae  sanguinis  rubri,  quas  in  extravasatione  vi- 
derit  Hunter,  una  cum  lympha  coagulante  ef- 
fundi ;  et  vasa  a  membranis  pulli  incipientia  etsi 
exiguitate  et  pelluciditate  non  videnda,  antea  ibi^ 
dem  esse  facile  poterant. 

Alibi,  HuNTER  dicit,  "  That  it  is  probable 
coagula  may  be  organized,  by  the  elongation  of 
vessels  into  their  substance  from  the  original  sur- 
face  of  contact."  Hic  tamen,  an  haec  elongatio 
ex  vascuUs  antea  divisis,  an  ex  minimis  arteriis  et 
venis  antea  conjunctis  et  non  nunc  divisis,  consis- 
tat,  non  certiores  facti  sumus.  Haec,  ut  spero, 
quippe  verior,  est  ratio,  quam  Hunter  intelligi 
voluit.  Fortasse  in  effectibus  arteriarum  corporis 
majorum  obstructarum,  explanationem  facilem 
elongationis  capillariorum  per  lympham  coagu- 
lantem  habuerimus.  Aneurismate  in  trunco  ar- 
\  teriae  facto,  et  fluxu  sanguinis  ita  obstructo  ra- 
muli  laterales  insigniter  dilatantur ;  itidem  circu- 
latio  membri  trunco  arterias  etiam  deleto,  conser- 
vatur.  Ramuli  laterales  ubique  coeuntes,  et  ex 
vase  supra  locum  obstructum  orti,  ita  dilatantur, 

ut  quantum  antea  sanguinis,  membro  suppeditetur, 
Pari  modo,  ut  puto,  organizatio  coagulorum  ex- 
plananda.  Extremitatibus  singularumarteriarum 
divisarum,  cuneolis  lymphge  impletis,  natura  has- 
morrhagiam  reprimit ;  sed  hsec  obstructio,  ut  ra- 
muli  coeuntes  laterales  dilatentur,  efficit,  ita  quo- 
que  ampliantur,  extenduntur,  et  in  coagulum  pro- 
longantur. 

Ita  sane  elongationem  arteriarum  et  venarum 
in  lympham  facile,  sed  non  tam  facile  absorben- 
tium  et  nervorum  explicare  possumus.  Ut  hasc 
et  multa  alia  illustrentur  experimentis  in  rebus 
tam  exiguis  semper  difficillimis,  egemus. 

Vulnus  non  per  inflammationem  adhsesivam  ag- 
glutinatum  Suppuratio  ad  sanationem  perducit. 
Signa  localia  suppurationis,  eodem  genere  ac  in- 
flammationis  adhaesivae  sunt,  primo  tamen  violen- 
tiora.  Inflammatione  suppu^ativa  incepta,  lym- 
pha  coagulans  efli^unditur.  Vasis  sanguiferis,  in 
lympham  acceptis,  tubercula  parva  figuras  irregu- 
laris  et  rubea  vulneri  innascuntur.  Quae  simili- 
tudine  granorum  nominatas  sunt  Granulationes. 
Hoc  tempore  e  vulnere  effluit  hquor  tenuis  sero- 
sus  qui  paullatim  unctuosus,  subalbidus,  flori  lac- 
tis  fit  similis,  et  nomen  Puris  habet.  Deinde 

signa  inflammationis  desinunt,  et  granulationes 
crescunt  donec  cum  partibus  vicinis  se  ad^quent; 
nunc  pus  diminutim  fluit,  et  cutis  nova  vulneri 
inducitur. 

Pus  inflammationis  suppurativas  progenies,  quod 
ad  formationem  liquori  secreto  similis  est.  Quas 
opinio  primum  a  Doctore  Simpson  *,  Andreapoli- 
tano  anno  mdccxxvi.  promulgata,  et  postea  a 
Doctore  Morgan  f  in  Tentamine  Medico,  anni 
MDccLxiii.  accuratius  considerata,  a  Joanne 
HuNTER,  in  opusculo  de  inflammatione,  assumpta 
est.  Pus  purum  subdulce  et  vix  ullo  odore  coagu- 
labile  per  ammonias  muriatem  solutum,  qua  re  ab 
omnibus  aliis  secretis  differt  \.  Qualitates  ejus  in- 
ter  formandum,  secundum  habitum  et  partium 
structuram  variant.  Pus  substantia  cellulari  sup- 
purante  purissime  secernitur,  et  non  eadem  cele- 
ritate  in  omnibus  partibus  corporis  inflammatis  ef- 
ficitur.  Quid  hic  liquor  in  partibus  sanandis  fa- 
ciat,  incognitum. 


*  De  Re  Medica  Dissert.  IV.  p.  128. 
t  Tentamen  Medicuin  de  Contectione  Pufis,  auct.  Jo. 
MoRGAN,  Edin.  1763. 

X  HUNTEU. 


XX  DE  VULNERE  NATUR^  SANANDO. 

EfFectus  notatu  dignior  suppurativae  inflamma- 
tionis  Granulationes  sunt,  quse  vulnus  lateribus 
recte  junctis  reficiunt,  vel  aliter  nova  carne  im- 
plent.  Nidus  granulationum  lympha  coagulans 
est,  qua,  simul  ac  inceperit  inflammatio  suppura- 
tiva,  vulneri  superfunditur.  Huic  lymphae  pluri- 
ma  vasa  sanguifera  inter  se  communicantia  sunt 
et  granulationes  cito  videntur.  Cum  singulae  gra- 
nulationes  singulas  contingant,  cito  per  adhsesion- 
em  in  unum  coeunt,  et  ita  partes  divisse  junction- 
em  suam  resumunt.  Textura  substantiam  cellu- 
larem  plus  quam  aliam  partem  ullam  referunt.  Ex 
vesiculis  cellulosis,  inquit  Bichat,  adipis  plenis 
consistunt  *.  Granulationes  admodum  vasculo- 
sas  sunt,  et  ita  delicatae,  ut  ex  iis  minima  injuria 
illata  sanguis  fluit.  Praeparationes  hydrargyri 
vulneribus  suppurantibus  applicats  salivationem 
interdum  producunt,  quod  certe  granulationibus 
absorbentia  vasa  esse  ostendit.  Granulationes 
haud  raro  per  absorptionem  ulcerativam  summo- 
ventur.  Et  sensibilitas  harum  insignis  prassentes 
nervos  probat.   lis  eadem  natura  est  cute  an  osse, 


*  Anatomie  Gencrale,  Vol.  I. 

musculo,  cartilagine  ortae.  lis  quoque  ut  videtur 
eadem  temperies  et  actio  quae  partibus  unde  for- 
mentur.  "  If  it  is  a  diseased  part,**  ait  Hunter, 
"  they  are  diseased ;  and  if  the  disease  is  of  any 
specific  kind,  they  are  also  of  the  same  kind,  and, 
of  course,  produce  matter  of  a  similar  nature." 

Plerumque  cum  granulationes  partibus  vicinis 
aequales  sint,  cutis  nova  modo  postea  describendo 
inducitur.  Interdum  tamen  irregulariter,  et  fun- 
gi,  ut  dicunt  chirurgi,  forma  crescunt,  escharoticis 
ut  cicatrix  formetur,  delendi. 

Granulationes  vi  insita  prasditas,  inter  sanan- 
dum  vulnus  contrahere,  credibile  est.  Antequam 
cutis  nova  formata  sit,  partes  vicinas  ita  contra- 
huntur  ut  cicatrix  corrugetur,  nam  natura  cuti 
novse  parcere  voluit. 

Curatio  vulneris  per  adhaesionem  vel  suppura- 
tionem  celeris  erit  aut  tarda  secundum  injuriam, 
partem  affectam,  et  a  corde  ejus  distantiam.  Sig- 
na  inflammationis  adhgesivae  et  suppurativas  nulla 
re  nisi  gradu  inter  se  differunt.  Actio  partium 
fortior  ut  suppuratio  inducatur,  necessaria  est,  et 
signa  ejus  prima  plerumque  violentiora,  quam  ad- 
hEesionis  simpHcis,  sunt.  Lympha  coagulans  ef- 
fusa,  et  vasa  hanc  pervadentia,  utrique  communia 

sunt,  sed  pus  secernendum  suppurationis  solius 
est ;  et  ita  inter  se  distinguuntur.  Inflammatio 
adhesiva  aliis  quam  aliis  partibus  facilius  subit,  ut 
postea  videbimus,  vires  singularum  partium  con- 
siderantes.  Plerumque  inflammatio  suppurativa 
vulneribus,  parte  solida  amissa,  vel  vi  adhesionis 
deficiente,  supervenit.  Ouibusdam  prassertim 
^tate  confectis  et  debilitatis,  interdum,  ut  adhae- 
sio  fiat,  inflammatio  nimis  languida  exstat,  etsi 
iiimis  violenta,  saepius  suppurationem  efficit. 

Lympha  coagulans,  quam  supra  adhaesivEe  in- 
flammationis  progeniem  diximus,  et  inter  suppu- 
randumgranulationes  formaturam,  est,  ut  reperie- 
mus,  partium  divisarum  vinculum  universale,  et 
reficiendarum  nidus  primarius. 

Deinceps  varios  modos  lymphas  coagulantis,  in 
partibus  corporis  diversis  paucis  verbis  expedia- 
mus. 

DE  OSSIBUS. 


Natura  vim  Reparationis  Ossibus  pro  utili- 
tate  dedit.  Celeriter  ossis  fracti  vel  cui  quid 
demptum,  extremitates  committuntur,  casu  aut 
morbo  partim  mortui  et  exfoliati  in  locum  pars 
ossea  nova  crescit ;  et  osse  vetere  penitus  deleto, 
os  novum  eadem  figura  et  muneribus  produci  vi- 
detur. 

Quomodo  natura  hasc  conficiat,  ut  cognosca- 
mus,  opera  danda.  Sed  varias  opiniones  diverso- 
rum  temporum  de^  calli  origine  et  natura,  vel  ex^ 
foliatione  et  necrosi  factis  de  novi  ossis  produc^ 
tione,  hic  inserere  spatium  talis  opuscuH  prohi- 
bet  * ;  "  Sans  en  refuter  aucune  en  particulier. 


*  De  hac  re  vide  Duiiamel.  Mem.  de  TAcad,  Roy. 
des  Scien.  1743.    Haller.  Element.  Pliys.  Vol,  Vllf. 

TUOJA. 


Xxiv       DE  VULNERE  NATURiE  SANANDO. 


je  remarque,  qu'elles  ont  toutes  un  vice  fonda- 
mental,  celui  de  considerer  la  nutrition  osseuse 
d'une  maniere  isolee,  de  ne  pas  la  presenter 
comme  une  division  de  la  nutrition  g^nerale, 
d'admettre  pour  Texpliquer  des  raisonnemens 
uniquement  appliquables  aux  os,  et  qui  ne  deri- 
vent  point  comme  consequences  de  ceux  qui  ser- 
vent  a  etablir  la  nutrition  de  tous  les  organes 

Rebus  spectatis  quse  aliae  aliis  invicem  inter 
Callum  formandum  succedunt,nihil  facilius,  quam 
processus  quo  hsec  species  junctionis  efficitur,  vi- 
deri  potest.  Plerumque  viginti  quatuor  horis 
post  fracturam,  partes  vicins  molles  intumescunt, 
et  sanguis  coactus  subter  musculos  circum  ossis 
fracti  extremitates  effunditur.  Periosteum  et  su- 
pra  et  infra  fracturas  locum  tumidum  inflamma- 
tur,  et  persectum  paullulum  sanguinis  coacti  hoc 
inter  et  os  invenimus.  Quam  inflammationem 
subsequitur  lympha  coagulans  effusa.  Sanguis 


Troja.  DeOssium  Regencratione,  &c.    David.  Obs( 
vat.  sur  une  maladie  d'Os,   &c.     Koeleh.  Expen 
circa  Ossium  Rcgcner.    Russel's  Practical  Essay.  . 
j\rDoNALD.  tliesis,  Dc  Necrobi  ac  Callo. 
*  Anatomie  Generale. 

coagulatus  subter  periosteum  et  circum  ossis  ex- 
tremitates  paullatim  abit,  et  pellucida  substantia 
gelatinosa  locum  ejus  implet.  Hoc  coagulum  vel 
callus  incipiens,  cito  vasculosus  est,  et  eum  peri- 
osteum  novum  veteri  adhaerens  gradatim  penitus 
investit  *.  Denique,  ossificatio  fit ;  ossea  puncta 
primo,  ubi  coagulum  periosteo  veteri  proximum 
est,  videmus,  sed  paullatim  puncta  numero  augen- 
tur,  et  totum  os  perfectum  evadit. 

Spatium  temporis,  quo  callus  mutationes  suas 
peragit,  secundum  aetatem,  habitum,  fracturas  na- 
turam  et  ossis  formandi  genus,  longius  breviusve 
est.  Tenerorum  quam  adultorum  ossa  vasculo- 
siora  sunt ;  itaque  illis  quam  his  ossa  citius  sanan- 
tur.  Quidam  habitus,  aetas,  morbus,  ne  partes 
separatae  per  callumiterum  coalescant, impediunt. 
Cur  ita  veniat  pro  certo  non  habemus.  Si  frac- 
tura  simplex,  et  extremitates  ossis  fracti  proprio 
positu  inter  sese  contingunt,  sanatio  brevi  perfici- 
tur.  Sed  si  fractura  composita,  vas  sanguiferum 
ruptum,  artus  luxatus,  sanatio  tarda  et  difficillima. 
Tantis  malis  pauci  superstites  sunt.    Haud  raro 


*  Dr  Macdonald  de  Necrosi  ac  Callo. 
D 

inflammatio  violenta  casui  supervenit,  quae  subito 
in  gangrsenam  exitiosam  ruit;  aliasfluxu  vulneris 
exhausti  supremum  diem  obeunt.  Ossa  breviora 
positum  proprium  firmius  tenent.  Hanc  ob  rem, 
et  telam  cellulosam  iis  abundantius  suppeditatam, 
citius  planioribus  et  longioribus  in  salutem  rediunt. 

Callus  structura  ab  osse  quod  separet,  non  mul- 
tum  differt ;  plerumque  tamen  densior  et  fibris 
atque  lamellis  caret. 

BicHAT,  diversam  structuram  substantiae,  qua 
patellafracta  sanatur,  cuidampeculiaris  in  sesamoi- 
deorum  ossiumomnium  origine  cartilaginosa  attri- 
buere  vult.  Hic  callum  ligamentum,  vel  cartilagi- 
nemreferredicitur.  Sed  partes  patellae  divisas  arc- 
te  inter  sese  appositas,  ut  aliorum  ossium,  osse 
novo  interposito  consolidari  certum  est. 

Varise  causae  morti  ossis  parti  sint ;  harum  au- 
tem  frequentissima  contusio  est,  quae  primo  aut 
ossi  aut  ejus  periosteo  noceat,  vel  postea  ambo- 
rum  structuram  materia  collecta  deleat.  Effectus 
similes  quoque,  osse  periostei  parte  privato,  pro- 
ducantur;  pars  ita  privata,  cito  mortua  expellitur. 
Parte  ossis  nuda  sic  expulsa,  actionem  virium, 
quibus  natura  partes  morte  affeetas  deponat,  op- 
time  spectamus.    Periosteum  ossis  vivi  partem 

mortuam  circumdatum  rubescit,  tumescit,  et  sig- 
na  inflammationis  adhesiv^  exhibet.  His  per  pau- 
cos  dies  continuatis,  plurimae  rimae  parvulae  par- 
tes  inter  mortuas  et  vivas  videntur,  quae  gradatim 
in  unum  coeunt,  canalem  lineam  separationis  no- 
tantem  formant.  Per  quam  crenam  periosteum 
densatum  prolongatur,  ut  granulationes  ossificas 
infra  partem  mortuam,  ab  osse  viva  ortas  operiat. 
Cum  periosteum  prolongatum  a  lateribus  in  me- 
dium  pervenerit,  et  cunctis  granulationibus  hoc 
novum  periosteum  inductum  sit,separatio  partium 
mortuarum  et  vivarum  finitur,  Exfoliatio  perfici- 
tur.  Stadia  hujus  processus  accuratissime  defi- 
niuntur,  et  progressus  plurimis  exemplis  illustra- 
tur,aPra:ceptoremeo  eruditissimo  JoanniThom- 
soN  in  Pralectionibiu  de  Chirurgia.  Alias  pars 
ossis  morte  aflTecta  granulationibus  ossificis  cele- 
riter  enatis  omnino  circumditur,  et  ita  pars  vagina 
ossea  continetur,  postea  absorptionesummovenda. 
Alias  pus  intra  vaginam  hanc  formatur,  qusedam 
pars  ossis  novi  absorbetur,  et  ita  pus  exitum  ha- 
bet  *. 


*  Thomson  Praelect.  Chirurg. 


XXVm     DE  VULNERE  NATUR^  SANANDO. 

Finis  salutaris  Necrosis  ossium  exemplum  repro- 
ductionis  evidentissimum  praebet,  et  morbo  pro- 
cedente  visa  Ossium  vires  redintegrationis  miras 
manifestant.  Russell  solertissimus  accuratius 
et  plenius  de  hac  re  scripsit ;  de  novi  ossis  natura 
ac  origine  hic  tantum  nobis  dicendum. 

Secundum  experimentaDoctorisMACDONALD, 
vagina  ossea  nova  os  mortuum  circumiens  aque 
formatu  simplex,  ac  callus  ossis  fracti,  est.  Inter 
quam  formandam  hsec  precipue  notanda.  Par- 
tibus  internis  morbo  aifectis,  inflammatio  perios- 
teum  externum  aggreditur,  qua  propter  intumes- 
cit  et  ab  partibus  infra  separatur.  Ossi  penitus 
circumditur  lympha  coagulans,  periosteo  firme  ad- 
hserens,  et  inde  vasis  sanguiferis  suppeditata.  Haec 
efFusio  initium  novi  ossis  est,  brevi  materiam  ossi- 
ficam  acceptura.  Puncta  ossifica  primo  in  parti- 
bus  inferioribus  nidi,  sed  haud  multo  post  ubique, 
spectantur.  Periosteum  externum  densum  et  tu- 
midum,  tenuitatem  propriam  resumit.  Os  prius 
ab  vagina  ossea  nova  intus  separatur,  et  huic  pe- 
riosteum  internum  novum  crescit.  Osnovum  pau- 
Hsper  moUe,  flexibile,  cartilaginosum  ;  sed  mate- 
ria  ossifica  continenter  deposita  os  solita  densita- 
te  ac  duritie  fit. 

Sequestra  in  vagina  ossea  includi  constat :  Quid 
postea  ei  eveniat,  scire  volumus.  Plerumque  ossi 
novo  consolidato  inflammatio  externa  supervenit, 
et  humor  subter  integumentis  collectus  prorum- 
pit,  et  ita  os  novum,  ut  invenimus,  perforat.  Per 
quse  foramina  vis  magna  puris  boni  effluit.  Qui- 
bus  interdum  per  sanationem  clausis  afFectio  pror- 
sus  finitur  ;  nunc  quoque  sequestra  modo  inexpli- 
cabili  amoventur.  Ssepissime  autem  diu  sunt  a- 
perta,  speculis  ossis  veteris  identidem  cum  pure 
transeuntibus.  Alias  sequestra  viam  sibi  per  os 
novum  et  integumenta  faciunt,  manu  facile  au- 
ferrenda. 

Hic  non  alienum  dicere  videtur,  perniciem  me- 
dullae  et  ossis  veteris,  novo  ossi  formando,  non 
necessarium  esse.  Tres  prasparationes  Doctoris 
MoNRO  hoc  testentur.  Quibus  vasa  in  vetus  os 
permeantia  et  medulla  ejus  vasculosa  fuit. 

Os  novum  vetere  semper  majus  ;  s^pe  scabrum 
et  inaequale  ;  prascipue  ima  parte  ubi  incipit  ossi- 
ficatioi  Hinc,  magnitudo  sequo  major  membri, 
quod  necrosis  aggressa  sit.  Novum  os  durissi- 
mum,  et  lamellas  ejus  non  aeque  regulariter  dis- 
poni  ac  prioris  ossis,  Russel  cel.  prsedicat.  Ti- 

biis  pullorum  structuram  esse  fibrosam,  et  can- 
cellos  interpositos  sanguine  repletos,  teste  Doctore 
Macdonald,  scimus.  Sequestris  ademptis,  no- 
va  vagina  ossea  nonnunquam  novam  medullam  in- 
tus  accipit — haud  raro  autem  eam  materia  ossis 
implet,  in  cancellos  brevi  abitura. 

Necrosis  nunquam  epiphyses  occupat,  itaque 
his  extrema  novi  ossis  adhaerent.  Hujus  mali  non 
immune  est  cranium,  quod  maxilla  inferior  saepius 
passa  est.  Longorum  ossium  tibia  eo  saepissime 
afficitur.  Patellam  et  ossa  carpi  et  tarsi  in  hunc 
morbum  incidi  quisquam  non  scripsit. 


DE  CARTILAGINE. 

Auctores  quantum  scio,quaE  mutationes  lympha: 
coagulantis  in  cartilagine  vulnerata  sint,  minime 
dicunt.  Eam  tamen  quod  ad  structuram  non 
partibus  prioribus  absimilem  esse  probabile  est, 

nam  Materiam  mediam  *  ceterarum  corporis  tex- 
turarum  cartilaginosam  fieri,  nobis  cernere  ssepe 
contigit. 


DE  CUTE. 

Labiis  recentis  vulneris  arte  conjunctis,  et  sa- 
natione  per  inflammationem  adhsesivam  perfecta, 
plerumque  scabies  vel  crusta  vulneri  inducitur, 
partim  ex  sanguine  efFuso,  partim  lympha  coacta, 
et  aere  admisso  inspissata  constans.  Inter  cicatri- 
cem  formandam  hasc  crusta  vulnus  operit,  et  ma- 
teriam,  qua  sanatio  perficitur,  mediam  tegit.  Cute 
nova  satis  firma  facta  crusta  decidit.  Sed  cum 
vulnus  per  suppurationem  sanetur,  cicatrix  for- 
matu  multo  tardior.    Formatio  cicatricis,  in  par- 


*  Per  Materia?n  mediavi  intelligo,  Anglice,  Uniiing  mcdium. 

tlbus  summi  corporis,  sic  ut  quae  adustae  sunt,  sup- 
puratione  afFectis,  maxime  conspicua  est.  Ejus 
progressus  gradatim  et  evidentissime  fit.  Cum 
granulationes  partes  vicinas  altitudine  aequent, 
cuti  veteri  tenaciter  cohgerent.  Margo  vulneris 
tunc  casruleo  colore  fit,  sese  mediam  ejus  partem 
versus  extendente,  donec  cutis  nova  partem  afFec- 
tam  penitus  tegat.  Moore  *  notat  a  cuticula 
semper  plus  aut  minus  cicatricem  operiri,  quae 
humore  ibi  madefacta,  mollis  est  j  itaque  sub  al- 
bida.  Interdum  cuticula  arte  semota  cutem  no- 
vam  subter  videmus,  qu^  tenuis  membrana  gra- 
nulationibus  pellucentibus  subrubra  est.  Secun- 
dum  JoANNEM  HuNTER  formatio  cicatricis 
chrystallorum  ei  similis  est,  marginibus  cutis  ve- 
teris  superficiem,  unde  protruduntur  chrystalli 
novi,  referentibus.  Hoc  est  initium,  ut  credo,  ci- 
catricis  frequentissimum ;  interdum  tamen,  non 
solum  ab  ora,  sed  etiam  a  variis  punctis  mediis 
incipit,  sese  postea  quaquaversum  extendentibus. 
Hoc  chirurgi  malum  putant. 

Ut  prior  cutis  sic  nova,ex  Cuticula,  Reti  muco- 


Ou  the  healing  process. 

so,  et  cute  vera  consistit.  Duo  priora  a  cute  ve- 
ra,  vesicatorio  corpori  vivo  applicato  vel  cadavere 
macerato,  separari  possunt. 

Cuticula  nova,  primo  tenuissima,  paulisper  den- 
sior  et  firmior  fit.  Hssc  non,  ut  prior,  eos  sul- 
cos  habet,  qui  partes  depressas  et  eminentes  cutis 
verae  indicant.  Priori  magis  nitida  et  pellucida 
est.  Semper  epidermis  nova  cutem  veram  novam 
eomitatur. 

Formatio  Retis  mucosi  non  tam  frequens,  ut 
cuticulae,  videtur.  Cicatrices  majorum  vulnerum 
Afri,  per  vitam  reliquam  albae  nonnunquam 
fuerunt;  hinc  perperam  nonnulli  Rete  muco- 
sum  nunquam  reproduci  crediderunt.  Talia  per- 
rara  esse  opinor.  Et  in  his  etiam  rete  mucosum, 
colore  tantum  diversum,  modis  supradictis  detegi 
posse  probabile  est.  Plerumque  Afris  etsi  pri- 
mum  variolas  cicatriculas  et  vulnerum  cicatrices 
albas  sint,  tamen  paullatim  nigrescere,  et  etiam 


*  Camper.  Deraonstrat.  Anatom.  Pathol.  Boyle. 
De  Coloribus. 

aliis  partibus  nigriores  fieri  credere  multis  rebus 
inductus  sum*. 

Cuticula  et  reti  mucoso  summotis,  superficies 
aequa,  et  nitida  sese  visui  ofFert.  Hoc  Cutis  vera 
cicatricis  est:  "  If  it  is  attempted,"  inquitMooRE, 
"  to  dissect  this  from  the  deep  seated  parts,  there 
is  found  no  line  of  separation,  no  distinction  of 
parts,  but  all  is  uniform.  The  operator,  there- 
fore,  if  he  persists  in  his  attempt,.  does  not  know 
whether  to  cut  to  the  depth  of  the  fourth,  eighth, 
or  tenth  of  an  inch,  the  substance  of  the  whole, 
except  the  smooth  external  surface,  being  the 
same."  Hasc  cutis  nova  satis  densa  et  firma,  sed 
ac  prior,  nunquam  geque  elastica,  est.  IUi  pau- 
ciora  sunt  vasa.   Papillas  et  pHcae  desunt.  Gra- 


f  Haec  opinio  ab  Afro  in  nosocomium  hujus  urbis  post 
hanc  dissertationem,  ut  a  professoribus  perlegeretur,  tradi- 
tam,  admisso,  optime  confirmata  est ;  qui  frigore  septentrio- 
nalium  regionum  digitis  pcdum  amissis,  ex  talis  deorsum  ul- 
cere  superante  aftectus  est :  Hoc  ulcus  citissime  ad  sana- 
tionem  perductum  cutis  primo  alba,  nunc  autem  aliis  sui 
corporis  partibus  multo  nigrior  obducta  cst.  Ab  illo  Afro 
interrogato,  hoc  omnibus  suis  simili  modo  affectis  semper 
evenire,  certior  factus  sum. 

nulatlones,  quas  eam  formaverunt,  substantia  re- 
fert. 

Cicatrix  vulneris  a  partibus  vicinis  specie  for- 
tasse  eo  differt,  quod  illi  structura  diversa  sit. 
Neque  vetustas  dissimilitudinem  diminuit,  ham 
eadem  species  cicatrici  perstat.  Cicatrix  plerum- 
que  aliis  partibus  minus  mobilis  ;  quia,  ut  videtur, 
granulationibus  tam  tenaciter  adhaeret ;  quas  gra- 
nulationes  ipsae  ex  partibus  per  inflammationem 
adhassivam  conjunctis  sunt  ortae.  Denique,  ci- 
catricem  nitere,  cute  priore  multo  minus  sensibi- 
lem  esse,  et  si  vulnus  fuerit  profundum,  nun- 
quam  ei  pilos  innasci,  notatu  dignum  est. 


DE  UNGUIBUS, 


Ungues  curtati  cito  longitudinem  priorem  re- 
sumunt,  penitus  deleti  cito  redintegrantur :  mem- 
brana  tenuis  primum  visa  mirum  in  modum  sen- 

sibilis  est,  sensibilitate  autem  paullatim  diminuta., 
unguis  perficitur,  omnino  priori  similis. 


DE  PILIS. 


PiLi  secti,  bulbis  unde  oriuntur  salvis,  recres- 
cunt,  non  salvis  nunquam.  Brutorum  pili  novi 
vulneris  cicatrici  innati  plerumque  non  eodem  co- 
lore  sunt,  ac  partium  vicinarum.  Cujus  rei  quas 
est  causa  probabilior?  an  inflammatio  naturam 
olei  illius  mutat,  quod  inter  capsulas  bulbi  secer- 
nitur,  quodque,  ut  quidam  opinantur,  pilis  colo- 
rem  dat  ? 

DE  MEMBRANA  CELLULARI. 

Membrana  cellularis  ubique  esc  corporis. 
Quod  alma  natura  prudentissime  fecisse  videtur ; 
cum  omnium  partium  celerrime  reproducatur. 
Materia  granulationum,  ut  supra  diximus,  sive  ex 
osse,  sive  musculo,  sive  ligamento,  hanc  membra- 
nam  plurimum  refert.  Hae  granulationes,  tamen, 
et  earum  membrana  cellularis,  a  vera  vicinarum 
partium  membrana  cellulari  multum  dilFerunt. 
Hujus  texturas  novae  cellulEe  non  inter  se  commu- 
nicari  videntur,  nam  aer  vicinis  partibus  inflatum 
non  cicatricem  permeat.  Substantia  cicatricis 
densior,  minus  opima,  minus  elastica  videtur. 

DE  MUSCULIS. 


NuNQUAM  materia  nova  a  priore  magis  dif- 
fert,  quam  in  cicatrice  musculos  divisos  aut  dirup- 
tos  denuo  conjungente.  Plurimis  experimentis 
de  musculis  brutorum  factis,  lympham  coagulan- 
tem  in  quandam  callosam  substantiam  cellularem, 
cartilaginem  quodam  modo  referentem  mutari, 
discimus.  Fibris  muscularibus  nunc  et  semper 
caret.  Et  stimulo  recte  admoto  et  musculo  se 
Gontrahenti  resistit  *. 


*  MuRRAY.  De  Redint.  Partiura. 

DE  GLANDULIS. 

Talia  de  partibus  glandularum  reproductis 
dicere  licet.  Cicatrix  glandulae  quoque  ex  callo- 
sa  substantia  cellulari  consistere  videtur :  an  haec 
cicatrix  secernere  posset  necne,  incognitum.  Par- 
tibus,  quas  conjungit,  quod  ad  texturam  tam  dis- 
similis  est,  ut  vix  glandulas  dotibus  prasdita  cre- 
datur.  HoME  ad  hanc  rem  comperiundam  ut 
quidam  liquor  ductui  excretorio  glandulse  injice- 
retur,  et  ita  an  hic  liquor  in  cicatricem  transiret 
videremus,  voluit.  Damnum  substantias  glandu- 
laris  magnum  irreparabile  est. 

DE  MEMBRANIS. 


Anatomistje  nuper  partes  corporis  membra- 
nacea  structura  praeditas  in  classes  tres  generales 
diviserunt,  Mucosam,  Serosam,  Fibrosam.  Quam 
late  et  quam  utiliter  organa  inde  formata  per  cor- 
pus  extenduntur,  cum  animadvertamus,  naturam 
eorum  securitati  et  reparationi  caute  providisse  et 
consuluisse,  facile  credimus.  Ex  descriptione 
anatomise  et  munerum  membranarum  plena  et 
accuratissima  cujusdam  physiologi  nostri  aetatis  *, 
sperare  licet,  harum  vires  reparationis  brevi  cog- 
noscendas.  Usque  dum  tamen  nos  de  hac  re  haud 
multum  scire  confitendum. 

Classis  Membranarum  Mucosarum  complecti- 


*  BlCIIAT. 

tur,  quae  os,  nasum,  tracheam,  cellulas  pulmonum, 
cesophagum,  ventriculum,  intestina,  vesicam  urina- 
riam,  denique  ductus  et  meatus  omnes  organorum 
secernendi  intus  tegant.  Haec  membranae  cuti 
corporis  externi  simillimae  sunt.  Ut  ill^,  parti- 
bus  vicinis  per  cutem  veram  vel  chorion  adhte- 
rent,  et  partes  villosas  hujus  chorii,  quae  tam  con- 
spicuas  sunt,  iisdem  muneribus,  ac  papillae  ner- 
vosae  cutis,  fungi  videntur.  Ut  cutaneo  organo, 
sic  chorio  epidermis  est  cum  externo  evidenter 
connexa.  NonnuIIi  quidem  epidermida  nihil  nisi 
cuticulam  externam  continuatam  putant.  Quam 
os,  nasum,  urinae  et  generationis  organa  intran- 
tem  facile  sequimur.  Subtillissima  est,  quod  ad 
superficiem  liquore  a  glandulis  mucosis  secreto 
continenter  lubricata.  Hae  glandulae  subter  cho- 
rion  disponuntur,  et  situ  glandulas  cutis  sebaceas 
referunt.  Morbo  vel  casu  saepe  partes  hujus 
membranas  a  faucibus,  bronchiis,  intestinis  et  ure- 
thra  separantur,  et  pars  ita  Lcsa  cito  sanatur,  sed 
an  substantia  nova  omnino  veteri  similis  sit  cogni- 
tu  difficillimum  est.    Epidermide  sola  summota. 


F 

nova  priori  persimilis  formatur*.  Glandulse  au- 
tem  subter  chorion  deletas  nunquam  fortasse  re- 
producantur,  itaque  pars  Isesa,  dotibus  membranae 
mucosae  postea  careat  oportet. 

Membrana  mucosa,  secundum  Hunter,  una 
illarum  est  texturarum,  quae  ordinem  inflamma- 
tionis  usitatum  inversum  habent.  Canalium  in- 
ternorum,  quibus  plerumque  adhesio  obesset,  par- 
tes  in  inflammationem  suppurativam,  adhsesiva 
anteversa,  ruere  notat.  Fere  primus  effectus  in- 
flammationis  in  membranam  mucosam,  secretio 
ejus  aucta  videtur,  adh^Esioni  raro  cessura. 

Plus  extensa  est  classis  Serosa.  Quae  peri- 
cardium,  pleuram,  peritonaeum,  tunicam  scroti 
vaginalem,  arachnoideam,  &c.  comprehendit. 
Cui  quoque  Prof.  Bichat  addidit,  membranas 
artuum  synoviam  praeparantes ;  sed  quiedam  res 
anatomicae,  et  partium  ipsarum  functiones,  contra 
hunc  ordinem  pugnant.  Membranas  serosse  quod 
ad  superficiem  humore  tenui  perpetuo  humidas 
sunt,  qui  ab  humore  mucosarum  eo  differt,  quod 


*  BiciiAT.  Anat,  Gen.  aut  Trait^  de  Memb.  Gen. 

ex  sanguine  per  exhalationem  separatur.  Omnes 
membran^  serosae  saccum  clausum  referunt,  qui 
circumvolvens  omnia  organa  continet.  Paullu- 
lum  inflammationis  membranarum  serosarum  ad 
efFusionem  lymphi  coagulantis  producendam  suf- 
ficit ;  quae  res  adhassiones  viscerum  frequentes 
facile  explicat.  Quibusdam  partibus,  prcEsertim 
thoracis  cavas,  pleuram  costalem  inter  et  pulmo- 
nalem  hsec  adha^siones  plurimse  et  tenacissimas 
sunt.  Ex  quibus  omnibus  concludere  licet,  mem- 
branis  serosis  facultates  reparationis  promptissi- 
mas  inesse. 

Inflammationi  subito  membranam  serosamoccu- 
panti,  suppuratio  saepe  inflammatione  adhsesiva 
non  praecedente,  statim  supervenit,  Ita  inflamma- 
tio  repentina  et  violenta  thoracis  interni  haud  raro 
terminatur;  sed  inter  omnia  organa  saspissime 
hoc  tunicas  arachnoide?e  accidit,  ubi  pus  copiose 
cranio  leviter  concusso,  aut  tegumentis  externis 
leviter  laesis,  effunditur. 

Classis  Membranarum  Fibrosarum  perios- 
teum,  duram  matrem,  tunicam  scleroticam,  ar- 
tuum  capsulas,  musculorum  aponeuroses,  tendi- 
num  vaginas,  &c.  includit,  Qux  membranas 
utrinque  partibus  circumdatis  adhserent,  et  aliquid 

peculiaris  neque  secernunt  neque  exhalant.  Se- 
cundum  Bichat  quadam  natura  communi  sunt, 
nempe,  fibris,  duris,  elasticis,  et  insensilibus  con- 
sistentes :  quce  vix  contrahi  possunt,  et  quae  ma- 
ceratas  non,  ut  Haller  dixit,  in  membranam 
cellularem  resolvuntur.  Quod  ad  texturam  quo- 
que  tendines  et  ligamenta  similiter  fibrosa  sunt 
etsi  fibra  ordine  quodammodo  diversa»,  tamen 
jure  classis  fibrosas  sunt.  Si  pars  ossis  periosteo 
suo  privetur,  parti  membranam  novam,  brevi 
suppeditari,  supra  dixi.  Nihil  extra  ordinem  in 
hujus  textura  videmus.  Fortasse  fibrae  ejus  non 
tam  regulariter  disponantur,  sed  novum  perios- 
teum  veteris  muneribus  apte  fungitur. 

Plerumque  artum  luxatum  Hgamentum  capsu- 
lare  laceratum  comitatur,  sed  partibus  rite  reduc- 
tis  sanatio  haud  tarda  sequitur. 

Tendo  ruptus  etsi  tarda  sanatione,  natura  deni- 
que  sanationem  veram  dat.  Hic  tamen  materia 
media,  extrema  divisa,  quas  conjungat,  minime  re- 
fert.  Non  aeque  nitida,  ac  tendines,  est,  et  cal- 
losa  quasi-videtur.  Nihilominus  ad  muscuU  con- 
tractiones  perferendas  satis  vaUdus  dotibus  tendi- 
nis  muscuU  propriis  fruitur. 

Raro  inflammatiosuppurativa  membranas  fibro- 

sas  occupat.  Duram  matrem  excipi  oportere,  et 
suppurationis  quam  cranium  contusum,  vel  con- 
cussum  saepe  producit,  sedem  esse  Hunter  opi- 
natur.  Sed  in  sententiam  Bichat  potius  acce- 
dam,  ut  efFusio  purulenta  subter  duram  matrem 
reperta  ex  tunica  arachnoidea  proveniat,  mem- 
brana  delicatissima  et,  ut  supra  dictum,  inflamma- 
tioni  violentissimse  maxime  obnoxia. 


DE  VASIS  SANGUIFERIS. 


Arteriarum  majorum  cujusquam  partes  di- 
visse  vi  resiliendi  insita  se  retrahunt,  per  adhesion- 
em  nequaquam  conjungendse.  Nunc  natura,  ut 
sanguineni  fluentem  compescat,  summa  ope  niti- 
tur ;  quam  rem,  ore  arterice,  unde  effluit  sanguis, 
obstructo,  efficit.  Saspe  tamen  chirurgi  manu 
eget,  itaque  vires  ipsius  accurate  noscere  artis 
chirurgicas  plurimum  refert. 

Doctor  JoNES  *  primus  post  Petit  f,  quibus 
modis  natura  sanguinis  ex  arteria  divisa  fluxum 
compescat  clare  experimentis  ostendit.  Htec 
praecipua  comperit.  Vas  divisum  vi  resiliendi  se  in 
substantiam  tellularem  abdit,  quam  sanguine 
coacturo  implet.  Diametros  arterise  paullatim  di- 
minuitur,  donec  sanguis  fluere  penitus  desinat : 
quo  tempore  cuneolus  sanguinis  coacti  os  vasis  et 
implet  et  obstruit.  Cuneolo  formando  impetus 
sanguinis  diminutus,  deliquium  animi,  immo  syn- 
cope,  quae  haud  raro  fluxui  sanguinis  subitaneo 
accessit,  auxilium  prsebent.  Ouis  cuneolus  tamen 
non  lateribus  vasis  adhasret.  Inflammatio  adhas- 
siva  intervenit.  Lympha  coagulans  ex  superficie 
interna  extremitatis  divisas  exudatur,  et  cuneolo 
arcte  adhseret ;  hoc  cuneolo  postea  paullatim  ab- 
sorpto,  ut  primus  demonstravit  Thomson  +,  pa- 
rietes  vasis  materia  media  viva  conglutinantur ; 
quas  materia,  ut  vas  impetum  sanguinis  sustentet, 
et  ne  fluxus  redeat,  efficit,    Itaque  ut  opinatur 


*  Dissert.  Inaug.  de  Arteriae  Secta;  Conscculionibus. 
t  Meiii.  de  TAcad.  Roy.  des  Scien.  1731. 
J  L.  c. 

Dr  JoNES,  HEemorrhagiam  comprimi  non  est  pro- 
cessus  mechanicus,  sed  multarum  rerum  concur- 
rentium  efFectus  :  "  Sanguinem  enim,  arteriarum 
actionem,  structuramque,  uno  verbo  omnes  par- 
tes,  quae  ad  hsemorrhagiam  pertinent,  ad  progres- 
sum  ejus  exitiosum  corripiendum  conferre.** 

Sed  haec  sanatio  naturse  in  corpore  humano 
saltem  precaria  admodum  est ;  et  chirurgis  mini- 
me  expectanda.  Omne  vas  divisum,  unde  causa 
metus  est,  hgandum.  Temerarius  quidem  et 
negligens  qui  contra  facit. 

Vinculum,  ut  fit,  strictum,  interiores  vasis  tu- 
nicas,  tunica  cellulosa  adhuc  integra,  rumpit;  pa- 
rietes  vasis  conclusi,  adhaesiva  inflammatione  arcte 
coalescunt.    Pars  autem  ligata  mortua  decidit. 

Adhuc  adhx^sionem  tantum  consideravimus, 
parris  corporis  simpliciter  soluts,  vel  ubi  du^ 
sunt  superficies  utrinque  lympham  coagulantem 
praebentes.  Interdum  tamen  ahter  est.  Partes 
penitus  a  corpore  separatsc,  vel  quam  minima  par- 
te  retentas,  si  sine  mora  reparantur,  et  insitu  re- 
maneant,  saspe  cohaerescunt.  Cujus  rei  plurima 
exempla  chirurgi  magni  nominis  protulerunt,  ut 

Garengeot  *.  Cui  addamus  Heister  et  Fleu- 
RAN T,  qui  saspe  ut  digiti  penitus  separati  iterum 
coalescerent  fecerunt.  Idem  de  naso  Bossu  nar- 
ratf.  Res  non  absimiles  Thomson  Edinburgi, 
Abernethy  et  Cooper,  Londini,  viderunt  J. 
Auctoritas  talium  virorum,  ut  hoc  fieri  possit, 
omnibus  persuadere  sufficit ;  et  qui  nuper  hoc  ri- 
sit,  nihil  nisi  risu  dignus  videtur.  Is  auctor  so- 
lus  non  inter  haec  et  illa  Taliacotii  cel.  distinxit. 
Hasc  Chirurgise  curtorum  esse,  et  ut  meras  nugas 
doctringe  Taliacotian^  causa  inventas,  credi- 
dit.  Ita  Taliacotius,  qui  plurimum  sane  la- 
bore  et  ingenio  arti  chirurgicre  profuerit,  ut  qui 
plurimum  obfuerit  injuria  dictus  est.  "  The  prac- 
tice  of  procuring  adhesion,'*  inquit  Joan.  Bell, 
"  had  never  been  received  by  men  of  learning. 


*  Traite  des  Operations,  Tom.  III.  p.  55. 

t  Juurnal  de  Mcdicino,  Tom.  XXXIII. 

l  iliijus  rei  a  Ciiopa  rt  ct  Desault  Scripta,  fidem,  si 
nccessariuni  fit,  augcnt;  quibus  addemus  Alix  Observ. 
Fascic.  IV.  MoHRENHEiM  Bcobacht.  Rich,  Chirurg.  Bib. 
b.  V.  TiiEDEN  Bemerkungcn,  th.  2.  Schmucker  Chirug. 
SchriCten,  b.  iii.  Prix  dc  l'Acad.  dcChirurg.  Tom.  IX.  Ra- 

VATON,  PlaTNER,  Ct  PoTT, 

nor  risen  into  the  importance  of  a  doctrine ;  but 
it  was  about  to  do  so,  when,  most  unhappily  for 
our  profession,  Taliacotius  published  it  as  an 
invention  of  his  own,  but  in  a  form  so  fantastic, 
and  connected  with  such  idle  and  trivial  objects, 
that  it  became  with  all  the  learned,  as  well  as 
among  medical  men,  a  matter  of  amusement ; 
and  the  world  was  justified  in  their  contempt  and 
ridicule  of  it  by  the  opinions  of  the  greatest  men 
in  our  science."  "  Quoniam  neque  naturae  ar-' 
tificium,"  says  Vesalius,  "  neque  artificis  mu- 
nus  tam  amplo  privilegio  constitutum  est,  ut  ab- 
scissum  penitus  a  facie  nasum  in  integrum,  resti- 
tuere  possit.  Atque  proinde  ejusmodi  curation- 
em  tentare,  idem  est,  ac  si  si?nia  pjlosopharetur, 
velletque  per  aerem  volare*.'*  Hic  Taliaco- 
Tius  doctrinam  adhffisionis  ut  a  se  inventam  pro- 
mulgasse  describitur.  Quicunque  tamen  caput 
XIX.  ejus  opusculi,  animi  causa,  spectaverit,  hunc 
titulum  ei  reperiet,  "  Quid  scripserint  Antiqiii  et 
Recentiores  de  curtorum  restauratione,  et  an  hsec 


*  Vesal.  Chir.  Mag.  cap.  ix.  p.  167". 

nostra  illis  conveniant  *."  Et  quicunque  hoc  ca- 
put  perlegerit,  artem  Tali  acotianam  esse  Ga- 
LENi,  Celsi,  et  iEGiNETi,  Vesalii,  Parei, 
ScHENCKii,  et  complurium  aliorum  ante  eum 
perfectiorem  redditam,  certior  fiet. 

Verba  Vesalii  a  Joan.  Bell  proposita  nasum 
penitus  separatum  iterum  vultui  cohaerere  posse, 
Vesalium  non  credidisse,  satis  ostendunt.  Sed 
hoc  nihil  artis  Taliacotian^  interest.  Nam 
Vesalius  ipse  in  sententia  proxima  sic  dixit, 
"  Fieri  tamen  maximo  labore,  et  mirabili  admo- 
dum  natur^  adminiculo  potest,  ut  si  nasus  inte- 
ger  abscissus  prorsus  sit  nullumque  restet  reme- 
dium  a  dextro  vel  sinistro  b^achio,  iterum  detra- 
hatur  caro,  qu£e  maximo  tum  artificio  nasi  for- 
mam  quandam  recipere  apta  est,  et  iterum  a  loco 
vacuo  conglutinari,  hoc  pacto."  In  annotatione 
ima  paginse  Joan.  Bell,  tali  modo,  loquitur,  "  Is 
it  not  very  extraordinary,  that  this  very  author, 
Vesalius,  should  be  quoted  by  Portal,  in  his 
History  of  Surgery  and  Anatomy,  as  a  strong 
supporter  of  Talliacotius'  doctrines?"  Ad 


t  De  Chirurg.  Curtor.  p.  62. 

quse  omnia  respondeatur,  Chirurgiam  Magnam 
Vesalii,  anno  mdlxix.  esse  editam,  triginta 
annos  circiter  ante  Chirurgiam  Curtorum  Talia- 
coTii  j  et  ut  supra  demonstravimus  Vesalius 
artem  TALiAcoTiANiE  similem,  et  novit  et  com- 
probavit,  ex  quibus  rebus  quantum  fidei  Joanni 
Bell  historiam  artis  suae  scribenti  habeamus, 
oportere,  judicemus. 

Casterum  exempla  partium  divisarum  cohseren- 
tias,  quae  supra  narravi,  experimentis  a  Du 
Hamel  et  Hunter  institutis  multum  confirman- 
tur.  Quse  experimenta  non  solum  aliam  partem 
corporis  penitus  a  situ  proprio  auferri,  et  alii 
aeque  structura  ac  functionibus  diversae  additam, 
ibi  et  concrescere  et  vivere  posse,  docent ;  sed 
etiam  idem  parti  alius  animalis  corpori  aUus  trans- 
latse-  eventurum.  Du  Hamel  calcar  galli  ga- 
linae  capiti  transtulit,  ubi  miram  in  magnitudinem ' 
crevit*.  Hunter  testes  galli  in  gallinas  ab- 
domen  abdidit,  ubi  vivebant,  et  visceribus  vicinis 
adhserescebant.  Dentes  translati  eodem  spec- 
tant. 


*  Memoir.  de  TAcad.  des  Sciences,  1746. 

Ouibus  partibus  separatis,  circulationem  pau- 
lisper  interrumpi  opportet ;  sed  quomodo  redin- 
tegretur,  quis  dicat  ?  Cum  digitus  vel  pars  alia 
summota  statim  accurate  reposita' sit,  sanguinem 
sibi  viam  per  priora  vasa  inventurum,  possibile 
est.  Sed  in  experimento,  ubi  testes  galli  in  ga- 
lin^  abdomen  sunt  abditi,  testibus  sanguis  ante 
suppeditari  non  potuit,  quam  per  inflammationem 
adhassivam,  lympha  coagulans  eosdem  circum- 
fluisset,  lymphs  vasa  fuissent  sanguifera,  et  quam 
vasa  illa  testes  ipsos  penetrassent.  Quomodo 
vita  interea  permansit  ? 


DE  NERVIS. 


Ante  annum  mdcclxxvi.  plerique  Anato- 
imstee  et  Physiologi  nervum  divisum  nunquam 
iterum  cohaerere,  damnum  partis  ejus  irrepara- 
bile,  itaque  functipnes  in  futurum  perdi  credide- 

runt.  Hoc  anno  autem,  quaedam  experimenta  a 
Cruickshank  cel.  instituta,  effectus  huic  opi- 
nioni  adversos  produxerunt  *.  Et  investigatio 
curiosa,  qu^  hasc  experimenta  secuta  est,  opinion- 
es  veriores  et  accuratiores  suggessit ;  et  interea 
res  veras  coniplures  postea  aeque  rei  medicae  ac 
chirurgicse  profuturas  edidit. 

Cruickshank  causa  experiundi  par  vagum 
canis  et  nervos  intercostales  selegit.  In  hoc  ani- 
mali  hi  nervi  utriusque  lateris  colli  ita  connectun- 
tur,  ut  unus  tantum  fieri  vidcantur.  Hic  itaque 
eos  dividere  decrevit.  Signa  orania  raorbida 
enumerare,  quae  nervos  singulos  divisos  sunt  sub- 
secuta,  non  necesse  est.  Diuturnitate  et  severi- 
tate  variabant,  pro  ut  nervi  alterius  lateris  colli, 
vel  duorum  pariter  essent  divisi.  Oculi  graves 
et  inflammati  statim  facti  sunt  f,  quibus  brevi  ad- 
dita  est  respiratio  difEcillima,  nausea,  vomitus,  et 


*  Philosoph.  Transact.  1795,  p.  177. 

f  Vid.  etiara  Memoire  par  M.  Petit,  dans  lequel  il  est 
demoustre,  que  les  jierfs  intercostaux  fournissent  des  r^- 
meaux  qui  portent  des  6sprits  dans  les  yeux.  Histoire  dc 
■Acad.  Roy.  des  Scien.  J727. 

interdum  appetitus  vorax ;  plerumque  magna  vis 
saliv^  ex  ore  effluit,  et  pulsus  arteriarum  varii 
maxime  fuerunt. 

InExp.  I.  Jan".  die  xxivannoM,Dcc,Lxxvito. 
Cruikshank  alterum  canis  nervum  paris  vagi 
una  cum  intercostali  lateris  dextri  divisit.  Com- 
pluria  signa  supra  memorata  accesserunt,sed  diem 
unum  tantum  et  alterum  duraverunt.  Die  post 
octavo,  animal  in  salutem  rediisse  visum  est. 

Exp.  II.  die  Feb.  iii.  Digitus  transversus  ner- 
vi  alterius  lateris  colli  ejusdem  canis  exsectus  est. 
Septimo  post  die,  animal  mortuum  repertum  est. 
Cadavere  inspecto,  nervi  lateris  dextri,  qui  tantum 
erant  divisi,  per  substantiam  ejusdem  coloris,  ac 
nervus,  sed  non  fibrosam  coaluerunt ;  et  extre- 
mitates  antea  divisae,  tumoribus  forma  gangliorum 
distinguebantur ;  et  nervi  lateris  sinistri  eandem 
speciem  induebant,  etsi  eorum  extremitates  digitos 
duos  transversos  inter  se  distarent. 

In  Exp.  III.  Par  vagum  et  intercostales  utri- 
usque  lateris  una  divisi  sunt»,  ,Intra  viginti  octo 
horas  canis  mortuus  est.  Cadavere  inspecto,  ner- 
vi  lateris  dextri  quorum  pars  fuerat  exsecta  spe- 
cie  non  multum  mutati  videbantur  j  solito  vascu- 
losiores  et  ubi  divisae  erant  rotunde  intumuerunt. 

Nervi  lateris  sinistri,  scalpello  tantum  divisi  pau- 
lum  sese  retraxerunt,  et  extremis  lympha  coagu- 
lans  addita,  initium  cohaerentias  cani  vivo  perfici- 
undse  ostendit. 

Primum  canem  mortuum  esse  periculo  secundo 
ante  facto,  quam  nervi  primum  divisi  munerum 
priorum  facultatem  fungendorum  nacti  essent 
Cruickshank  putavit ;  itaqu^  experimenta  re- 
petere,  intervallis  longioribus  interpositis  consti- 
tuit ;  confirmavit  opinionem  eventus. 

Die  VI.  Martii  experimentum  primum  repeti- 
tum,  superiori  similis  eventus  est  secutus.  Et 
die  XXVII  experimento  secundo  in  eundem  canem 
repetito,  xxv.  post  diem  animal  in  salutem  reddi- 
tum  postea  necavit.  Cadavere  inspecto,  nervi  an- 
te  divisi  arcte  concreverant,  et  extremis  substantia 
quasi  callosa  fuit. 

Etsi  materias  conjunctionis  fibras  deesse  sint  vi- 
sae,  tamen  extrema  nervorum  materia  nervosa  ite- 
rum  conjuncta  esse,  Cruickshank  putavit;  et 
recte  profecto. 

Secundo  anno  post,  Fontana  *  dum  Londini 


*  Sur  la  venin  de  la  vipere,  vol.  2.  • 

structura  nervorum  sibi  minutius  cognita,  an  ma- 
teria  conjunctionis  inter  extrema  nervi  separati  ex 
materia  vere  nervosa  vel  meduUari  consisteret, 
quod  ut  putavit  Cruickshank  non  clare  mon- 
straverat,  se  comperire  posse  credidit.  Itaque 
canes,  cuniculos  &c.  hoc  modo  excruciavit ;  par- 
tibus  haud  parvis  nervorum  sciaticorum  crurali- 
um,  intercostalium  et  paris  octavi  exsectis.  Et  ex 
rebus  in  cadavere  visis,  plerumque  cohaerentiam 
per  materiam  vere  nervosam  illi  similem  a  C  ru  i  c  k- 
shank  descriptam  esse  perfectam,  facile  credide- 
rim.    Hoc  sibi  tantum  bis  videre  contigisse  dixit 
FoNTANA,pr2esertim  in  uno  animali  miscroscopio 
optimo  usus  materiam  conjunctionis  ex  Primitwis 
Cylindris  Nervosis  constitisse  invenit,  quippe  qui 
hanc  structuram  omnibus  nervis  esse  propriam 
credidit.    Etsi  hsec  structura  omnium  nervorum 
non  demonstrata  est,  tamen  hanc  materiam  ner- 
vis  quod  ad  structuram  persimilem  esse  verba 
FoNTANA  satis  probant.    Verumenimvero  ma- 
teriam  conjunctionis  ita  structam  esse,  experimen- 
ta  omnia,  mora  necessaria  ante  mortem  animalis 
interposita,  demonstrassent.     Cicatricem  nervi 
haud  illi  c£Eterarum  partium,  absimilem  duci  opor- 
tet,  pauUatim  dotes  partium,  unde  forraatur,  cap- 

turam,  etsi  sic,  ut  callus  ossis,  structura  semper  a 
partibus  ab  ipsa  conjunctis  difFerat. 

Professor  Arnemann,  Gottingas  *,  anno 
M,DCC,Lxxx,vii,  experimenta  plus  varia  edidit; 
quorum  eventus  et  nervi  ante  divisi  inspecti  a 
Cruickshank  et  Fontana  descripta  omnino  re- 
ferunt.  Tamen  negat  Arnemann  materiam  con- 
junctionis  propterea  vere  esse  nervosam,  quod  ei 
aberant  quasdam  asperitates,  hamis  similes,  quas 
interdum  nervis  esse  viderit,  et  ex  quibus  nervis 
structuram  propriam  duxisse  crediderit.  Ab  illo 
visa  alii  viderunt  j  et  non  ex  forma  fibrarum  me- 
dullarium  propria,  sed  exformatione  partiumexte- 
riorum,  ut  credere  licet,  pendent.  Structura  ge- 
neralis  sane  non  semper  cujuslibet  rei  proprietates 
demonstrat. 

Dr  HAiGHTONf  opinionibus  FoNTANiE  et 
Arnemann  in  mente  revolutis,  spectatis  de  hac 
re  discordia,  et  oculis  tantum  visorum  fallacitate, 
ah'is  modis  veritatem  reperire  constituit :  Tales- 
que  modi,  ut  putavit,  minime  physiologis  inventu 
difEcile  erant.    Tria  prima  experimenta,  sive  rami 


*  Versuche  uber  die  Regeneration  der  Nerven. 
t  Philosoph.  Transact.  1795.  p.  190. 

Paris  oclavi  semel  dividantur,  ut  animal  subito  vi 
eorum  penitus  privetur,  sive  separatim,  eventus  ad 
postremum  asque  exitiosos  futuros  coarguunt.  In 
experimento  quarto  altero  nervo  canis  Paris  octa- 
vi  secto,  post  sextam  hasbdomada  alterum  secuit. 
Sexmensibusrefectumestanimal.  Hic  DrHAioH- 
TON  partem  vere  nervosam  de  novo  generatam 
esse  credidit,  sed  sibi  objiciendi  haud  ignarus,  or- 
gana  scilicet  quibus  distribuitur  par  octavum  ex 
alio  fonte  vim  nervosam  derivare  posse,  experi- 
mentum  quintum  fecit.    "  If  now,'*  dicit  ille, 
"  the  8th  pair  be  divided  a  second  time  in  imme- 
diate  succession,  and  the  animal  sustain  with  im- 
punity,  I  conceive  it  right  to  conclude,  that  the  ac- 
tion  of  those  organs  which  were  originally  carried 
on  through  the  means  of  the  8th  pair,  are  now 
performed  through  other  channels,  and  that  the 
true  substance  of  the  nerve  is  not  reproduced : 
but,  on  the  contrary,  if  the  animal  die,  in  conse- 
quence  of  it,  then  I  think  it  equally  just  to  infer, 
that  the  new-formed  substance  is  really  and  truly 
nerve,  because  we  know  of  no  other  substance 
which  can  perform  the  ofEce  of  nerve."  Cujus 
canis  par  octavum,  novem  decem  mensibus  ante 
hoc  divisufti,  utrumque  raraum  hujus  Paris  nunc 

una  secuit :  subsecutis  signis  solitis  postridie  ca- 
nis  mortuus  est.  Extrema  in  eodem,  quo  antea 
Cruickshank,  statu  invenit. 

His  experimentis,  quod  ad  Anatomiam  et  Phy- 
siologiam,  quid  amplius  requireremus  ?  Sed  Che- 
mia  sine  mora  controversiam  diremit.  Professor 
Reil  nervis  solutioni  acidi  nitrici  immersis  tuni- 
cas  et  texturam  cellularem  substantia  medullari 
salva  decompositas  esse  comperuit  *.  Anno 
MjDCCjXcvi,  Professor  Meyer  hoc  inventu  adju- 
tus  materiam  conjunctionis  ad  naturam  cognoscen- 
dam  operam  deditf.  Cujus  experimentorum  se- 
cundum  nobis  sufficiet.  Quinto  die  Augusti,  nervo 
sciatico  sinistro  diviso,  vulnus  brevi  sanatur,  et 
membro  tum  motus  tum  sensibilitas  rediit.  Animal 
morbo  interno,  Septembris  decimo  die  mortuum 
est.  In  cadavere  hasc  visa  sunt.  Quoddam  gan- 
glion  vel  tumorextremitatem  utriusque  partis  divi- 
sse  terminavit ;  et  his  gangliis  materia  conjunctio» 
nis  interposita,  diametro  minor  quam  nervus  pri- 
mus,  erat ;  qua  parte  acido  nitrico  soluto  immer- 
sa,  textura  cellularis  est  decomposita.    Quae  res 


*  Exercitat.  Anat.  de  Struct.  Nervor. 
t  Bibliothcq.  Germanique,  vol.  7. 

substantiam  vere  nervosam  denuo  generatam  de- 
monstrat.  Materia  cohaerentiae  media  ex  magno 
filamento  meduUari  novo,  a  media  parte  alterius 
ganglii,  in  alterum  transeunte  constare  reperta  est. 
Ita  communicatio  extremorum  renovata. 

Supra  res  veras  praecipuas  proponere  conatus 
sum,  quas  ut  opinor,nervum  divisum  per  materiam 
vere  nervosam  iterum  coalescere  demonstrent.  Ta- 
men  nihil  de  modo,  quo  haec  cohassio  conficiatur, 
novi  habemus.  Conjunctionem  ossis  per  callum 
refert.  Inflammatio  nervo  diviso  supervenit,  lym- 
pha  coagulans  inter  extrema  effunditur,  nidus 
substantiae  medullaris  futura. 

Reproductio  Nervosa  non  eadem  facilitate  ubi- 
que  est.  Cum  musculi  non  extrema  separate  te- 
neant,  conjunctio  facilis.  Secundum  Meyer  ner- 
vo  tibiali,  quam  ulnari,  facilior :  Sciatico  autem 
difEcillima. 

Qua  propter  si  nervum,  ut  Tic  douloureux,  si- 
ve  jlura  epileptica  comprimatur,  secuerimus,  ut 
prospere  eveniat  ne  partes  divis^  coeant,  caven- 
dum  est.  Fontana  hoc  facile  effecisse  videtur, 
nambis  diverse  positis  extremitatibus  sectis,  partes 
coiisse  non  invenit. 

De  hac  re  quidemcurahuraana  dignissima,  phy- 

siologis  multa  perscrutanda ;  quo  explicationem 
multarum  rerum  obscurarum  facilem  praebeant. 

Lympha  Coagulantis  tales  sunt  modi  in  diversa- 
rum  corporis  partium  vulneribus.  Alias,  substan- 
tia,  quod  ad  structuram  et  functiones  partibus  sum- 
motis  vel  separatis  fit  similis.  Alias  etsi  textura 
ab  his  partibus  omnino  differat,  tamen  firmitudine 
harum  muneribus  quodammodo  fungatur.  Ma- 
terise  cujusque  mediae  semper  fundus  est ;  itidem 
novarum  partium.  Occasio  ejus  effundendae  ac- 
tio  est  inflammationis.  Et  tam  prudenter  machi- 
nae  consuluit  natura,  ut  ipsae  vires  noxiae,  ad  vul- 
nus  sanandum  actionem  necessariam  concitent» 


FINIS. 

